NaiveNeuron/SloPal huggingface dataset:
Švejna, Ivan, poslanec NR SR (2014-03-19):
Ďakujem. No, bolo to zaujímavé a faktom zostáva to, že tá argumentácia, čo sa týka toho štvornásobku, je úplná scestná a ja si myslím, že ľudia to dokonca pochopia. A možno by som ešte k tomu povedal to, že, ale kolegyňa Vaľová to povedala, ale ja som jej to povedal aj do očí, takže, ale nemyslím teraz v zlom, ale povedala jednu myšlienku, alebo neviem, či aj kolega iný zo SMER-u povedal, že tí ľudia, ktorí nebudú mať tam dostatok peňazí v druhom pilieri, tak oni si ich budú môcť čerpať. Ale prosím vás, zamyslite sa nad tou vetou, to znamená, že tí, ktorí tam majú nejaké peniaze a finančné skupiny budú mať záujem o tieto peniaze, tak tí musia uzatvoriť zmluvu s tou životnou poisťovňou a ostatní nemusia. Prosím vás, to hovorí všetko, to hovorí za všetko. Jednoducho keby sme si naliali čistého vína, platí tá prvá veta, čo som povedal, a každému to musí byť jasné, že tu ide v prvom rade o biznis. Ďakujem.
Zmajkovičová, Renáta, podpredsedníčka NR SR (2013-12-17):
Pán poslanec Hraško, prosím vás, nevykrikujte v sále.
Blanár, Juraj, podpredseda NR SR (2021-03-31):
Pán poslanec Linhart, môžete reagovať na faktické poznámky.
Laššáková, Jana, podpredsedníčka NR SR (2013-05-15):
Panie poslankyne, páni poslanci, vzhľadom na to, že sme nedokončili ešte bod, ktorý prerokovávame a na hlasovanie by sme mali len hlasovať o vládnom návrhu zákona, ktorým sa mení a dopĺňa zákon o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov, a to v treťom čítaní, navrhujem, aby sme pokračovali ďalej v rokovaní a o tomto bode budeme zajtra hlasovať, keď budeme hlasovať aj o ďalších prerokovaných návrhoch. Je súhlas? Keďže nie je všeobecný súhlas, poprosím vás, budeme hlasovať, aby sme hlasovali o tomto návrhu zákona zajtra. Hlasujte. (Hlasovanie.) Konštatujem, že sme schválili návrh, takže budeme ďalej pokračovať v rozprave. Posledným prihláseným do rozpravy je pán poslanec Sulík, nech sa páči, máte slovo. Panie poslankyne, páni poslanci, poprosím vás o pokoj v rokovacej sále. Nech sa páči, pán poslanec Sulík.
Hraško, Igor, poslanec NR SR (2014-03-19):
Neskáčte mi do reči, pani podpredsedníčka, buďte taká dobrá. Obrali ste ma o 10 sekúnd!
Danko, Andrej, podpredseda NR SR (2023-11-14):
Pokračujeme v rozprave, je prihlásená pani poslankyňa Plaváková za PS. Nech sa páči, pani poslankyňa.
Ďuriš Nicholsonová, Lucia, podpredsedníčka NR SR (2018-06-19):
V rozprave teraz vystúpi v súlade s rokovacím poriadkom pán spravodajca. Nech sa páči.
Ďuriš Nicholsonová, Lucia, podpredsedníčka NR SR (2017-04-07):
S reakciou na faktické poznámky, pán poslanec Kollár.
Jurinová, Erika, podpredsedníčka NR SR (2013-09-20):
Ďakujem. Poprosím ďalšieho prihláseného rečníka pána poslanca Kuffu. A ešte by som chcela technikov poprosiť, pán poslanec Huba nepôjde do rozpravy, zrušil to, lebo nechce vystúpiť v rozprave, tak ho môžete zmazať. Ďakujem.
V. Novotný, poslanec: (2004-12-02):
Výbor Národnej rady Slovenskej republiky pre zdravotníctvo ako gestorský výbor pri rokovaní o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení niektorých zákonov (ďalej len „gestorský výbor“), podáva Národnej rade Slovenskej republiky v súlade s príslušnými ustanoveniami rokovacieho poriadku túto spoločnú správu o prerokovaní uvedeného návrhu zákona. Národná rada Slovenskej republiky uznesením č. 1353 z 1. decembra 2004 po prerokovaní vládneho návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v prvom čítaní rozhodla, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje uvedený materiál v druhom čítaní a prideľuje návrh podľa § 74 ods. 1 citovaného zákona na prerokovanie Ústavnoprávnemu výboru Národnej rady a Výboru Národnej rady pre zdravotníctvo. Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov, ktorým bol návrh zákona pridelený. Ústavnoprávny výbor Národnej rady prerokoval vládny návrh zákona dňa 1. decembra, výbor neprijal platné uznesenia, pretože návrh uznesenia nezískal podporu potrebnej nadpolovičnej väčšiny prítomných poslancov. Výbor Národnej rady Slovenskej republiky pre zdravotníctvo prerokoval vládny návrh zákona dňa 1. decembra a odporučil ho Národnej rade Slovenskej republiky schváliť so zmenami a doplnkami. Z uznesenia Výboru Národnej rady Slovenskej republiky pre zdravotníctvo vyplývajú tieto pozmeňujúce a doplňujúce návrhy, ktoré máte uvedené v časti IV, sú celkom tri a gestorský výbor ich odporúča všetky tri schváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z o poisťovníctve a o zmene a doplnení niektorých zákonov, vyjadrených v ich uzneseniach uvedených pod bodom IV tejto správy a v stanovisku gestorského výboru odporúča Národnej rade vládny návrh zákona o zdravotnom poistení schváliť s odporúčanými pozmeňujúcimi a doplňujúcimi návrhmi. Gestorský výbor ďalej odporučil hlasovať o bodoch 1 až 3 uvedených v časti IV tejto spoločnej správy spoločne s odporúčaním schváliť. Gestorský výbor ďalej poveril spoločného spravodajcu výborov Viliama Novotného predniesť v súlade s príslušnými ustanoveniami rokovacieho poriadku spoločnú správu výborov na schôdzi Národnej rady. Predmetná spoločná správa výborov Národnej rady o prerokovaní vládneho návrhu zákona o zdravotnom poistení bola schválená uznesením Výboru Národnej rady Slovenskej republiky pre zdravotníctvo, teda gestorského výboru, č. 183 z 1. decembra 2004. Pán podpredseda, skončil som, prosím, otvorte rozpravu v druhom čítaní.
Lipšic, Daniel, špeciálny prokurátor Úradu špeciálnej prokuratúry Generálnej prokuratúry SR (2021-10-01):
Skúsim len možno rýchlo. Po prvé, to, že dva úradné záznamy sa nemuseli týkať priamo toho začatého stíhania, ale dotýkal sa len jeden a plus ix ďalších poznatkov vrátane tej informácie, ktorú som spomínal pre generálneho prokurátora, z 15. 6., ktorá veľmi detailne mapuje nezákonnosť a prepojenia konania tímu inšpekčnej služby, tak to podľa mňa v zásade nie je relevantné pre začatie trestného stíhania vo veci. Ešte raz. To bolo len začaté tak, aby sa mohli vykonávať dôkazy a svedecké výpovede. A to rozhodnutie, ktoré ste vy citovali, je práve tým, na ktoré podľa môjho názoru, hovorím za seba, ale aj podľa Ústavného súdu, Generálna prokuratúra nemá právo. Dnes bolo zrušené uznesenie o začatí trestného stíhania vo veci, kde nebol nikdy obvinený a možno nám súdy ďalšie k tomu povedia niečo, uvidíme. Pán poslanec Pročko spomínal... ani u mňa to nie je, u mňa nie je osobné, rozpory s pánom generálnym prokurátorom, máme iné videnie. Mrzí ma, že možno aj ľudia, ktorí si ma zastali, sú dnes, sú dnes alebo budú odvolávaní. Z pani prvej námestníčky sa stala námestníčka po tom, ako prvýkrát zastala môj názor, po tom, ako podpísala moju podporu, tak jej bolo povedané, že aby sa funkcie vzdala, inak bude odvolaná. Ja si myslím, že toto nie je celkom v poriadku, ale z mojej strany, ja som otvorený. Ku Gorile sa teda vyjadrím v rozprave, lebo už asi nemám čas.
Sulík, Richard, predseda NR SR (2011-07-01):
Pán poslanec Dostál, ďalší rečník v rozprave.
Marosz, Ján, poslanec NR SR (2019-04-05):
Ďakujem pekne. Pán kolega Choma, vy, s jednou vecou by som si dovolil súhlasiť, a dokonca to navrhnúť aj tak do verejnej diskusie, že keď ste hovorili o tom, že by bolo dobré, keby sme ústavným zákonom zakotvili, že ktoré úseky ciest budeme stavať. Skutočne som presvedčený o tom, že doprava je tak exaktná doslova veda, že si myslím, že by sa do toho politické reprezentácie nemali neustále zasahovať a mali by sa, a to je aj taká naša vízia, aj cieľ, aby sa vytvoril konečný a definitívny plán dopravnej obsluhy celého Slovenska vrátane cestnej infraštruktúry a potom pokojne by mohol parlament ústavným zákonom prijať, že tento, podľa tohto plánu sa budeme riadiť, ja neviem, na desať rokov dopredu. A bolo by to veľmi efektívne aj z pohľadu plánovania, plánovania zdrojov a všetkého. A ešte jednu vec poviem, čo možno my plánujeme, že vytvoriť tzv. štátny fond dopravnej infraštruktúry. To znamená ako keby bazén, v ktorom sa zlievajú všetky peniaze, či európske, či štátny rozpočet, a prostriedky budú vyslovene určené na investície podľa toho plánu, ktorý, ako vy navrhujete, môže byť schválený ústavným zákonom. Verím, že sa takéto niečo podarí po nasledujúcich voľbách.
Zmajkovičová, Renáta, podpredsedníčka NR SR (2014-06-25):
Kolegyne, kolegovia, budeme pokračovať druhým čítaním o vládnom návrhu zákona, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov . Vládny návrh zákona má tlač 974. Spoločná správa výborov má tlač 974a. Odovzdávam slovo ministrovi hospodárstva Tomášovi Malatinskému. Nech sa páči.
Dubačová, Viera, poslankyňa NR SR (2016-09-22):
Ďakujem veľmi pekne. Ďakujem za príspevok pánovi poslancovi Žarnayovi. Ja som mala tiež osobnú skúsenosť ako členka rady školy veľmi negatívnu. Išlo o odvolanie pani riaditeľky, ktorá mala dosť nekalé úmysly, a viem, aký problém bol pre učiteľov vlastne vyjsť s pravdou. Boli zastrašovaní, bolo to dosť veľmi ťažké. Chcela by som povedať, že aj tá demokracia na školách sa musí nejakým spôsobom vyvíjať, musíme sa jej učiť všetci. Školy sú práve priestorom častokrát pre tieto nedemokratické manévre mocichtivých. Žiaľ, doplácajú na to naše deti, preto určite podporím takýto zákon a takúto ochranu učiteľov. Ďakujem pekne.
Blanár, Juraj, podpredseda NR SR (2023-02-10):
Dve faktické, tri faktické poznámky na vaše vystúpenie. Pán poslanec Šefčík ako prvý.
Danko, Andrej, podpredseda NR SR (2023-11-21):
Pán poslanec Grendel.
Laurenčík, Milan, podpredseda NR SR (2021-09-29):
Pán poslanec Peter Kmec s faktickou poznámkou.
F. Devínsky, poslanec: (2005-05-13):
Ale chcel by som povedať celkom na záver, nebudem už ďalej rečniť a zdržiavať vás, že ja návrh tohoto zákona podporujem a budem hlasovať zaň, lebo je to návrh, ktorý tie reformy posúva dopredu. Ja som presvedčený, že ak by prešiel, tak je v prospech kvality vysokých škôl. A ja si myslím, že tá kvalita slovenských vysokých škôl dnes nie je taká, aby sme mohli len jednoducho zákon odmietnuť s tým, že veď o dva alebo o tri roky tu niečo bude, pretože to je zákon v prospech slovenských vysokých škôl. Ďakujem vám veľmi pekne, tým som skončil. (Potlesk.)
Hrnčiar, Andrej, podpredseda NR SR (2019-12-05):
Ďakujem. Ešte o slovo v rozprave požiadala spravodajkyňa.
Glváč, Martin, podpredseda NR SR (2018-11-27):
Ďakujem. S reakciou, s faktickými poznámkami dvaja poslanci, končím možnosť prihlásiť sa. Pán poslanec Dostál.
Baláž, Vladimír, poslanec NR SR (2021-06-22):
Ďakujem vám všetkým, pani kolegyňa a kolegovia, za poznámky. Skúsim len dve, dva komentáre. Ja napriek tomu, že si myslím, že som človek, ktorý tomu rozumie aj z hľadiska toho etického a sociálneho a tak ďalej, si myslím, že v tomto prípade je ten ekonomický rozmer na prvom mieste, to nesmieme zabúdať, lebo my keď povieme, nech, nech ide ekonomika, tak si stále myslíme, že tým pádom všetkých ostatných odsúdime. Ale v tomto prípade tá ekonomika toho celého modelu nám prinesie to, že budeme môcť zachrániť viac ľudských životov, to znamená, že nevyplytváme zdroje, obmedzené zdroje, ktoré máme na niečo, čo je len fatamorgána, chiméra. Nechcem ďalej, ale rozumieme si, o čom som povedal. Potom by som sa chcel ešte raz, ešte raz vrátiť k tomu financovaniu, z obmedzeného rozpočtu zdravotných poisťovní brať ešte peniaze na ďalšie úrady je podľa mňa naozaj hazardujúce. Keď si prečítate, nechcel som tam byť dlhý, ale keď si prečítate ešte, že na čo všetko sa tie peniaze môžu používať, tak oni sa môžu používať aj na to, že ten náš inštitút pôjde napríklad nejakých medzinárodných vedeckovýskumných podujatí a tak ďalej, kde bude rôzne peniaze musieť platiť a tak ďalej, myslím si, že ten inštitút musí zarábať na seba. Preboha, však na to to je, tam sa musia nájsť nejaké, nejaký model na to, aby bolo úplne jasné, už sa to tu spomínalo, koľko, aký je ten prínos do toho systému. To je extrémne dôležité. Ak ten, ak to bude len tak, že tam žiadny systém, nebude žiadny prínos ani nič to nebude dávať, tak sme len vytvorili znova nejaký inštitút pre to, aby sme sa niekto zahojil a mohol niekde pracovať, alebo ja neviem, ako by som to aj povedal. To je to, čo som vravel, mysleli sme to dobre, ale dopadlo to ako vždy – zle. Ďakujem pekne všetkým ešte raz.
Bugár, Béla, podpredseda NR SR (2011-07-06):
Páni poslanci, prosím vás o kľud. Budem upozorňovať každého po mene, ktorý bude vyrušovať. Nech sa páči, môžete pokračovať.
Ďuriš Nicholsonová, Lucia, podpredsedníčka NR SR (2017-12-13):
Nech sa páči, pán poslanec Žarnay, s reakciou.
Laššáková, Jana, podpredsedníčka NR SR (2015-05-26):
Na vystúpenie pána poslanca s faktickými poznámkami sa hlásia štyria páni poslanci, Martvoň, Kaník, Osuský a Kadúc. Končím možnosť prihlásiť sa s faktickými poznámkami. Nech sa páči, pán poslanec Martvoň.
Suchánek, Alan, poslanec NR SR (2019-02-12):
Ďakujem za slovo. Vážený pán predsedajúci, vážené poslankyne, vážení poslanci, v súlade s § 80 ods. 1 zákona o rokovacom poriadku som bol určený predsedom Výboru Národnej rady pre zdravotníctvo za spravodajcu k návrhu uvedeného zákona (tlač 1275). Návrh zákona spĺňa z formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 22. marca 2019 a v gestorskom výbore do 25. marca 2019. Pán predsedajúci, prosím, otvorte všeobecnú rozpravu.
Klus, Martin, poslanec NR SR (2017-12-05):
Ďakujem. Ďakujem, pani podpredsedníčka Lucka, za tvoj príspevok, naozaj niet takej krajiny na svete, kde by sa nediali korupčné a klientelistické kauzy, dokonca aj v tých, ktoré sú hodnotené napríklad v rebríčku Transparent International na top miestach, ako sú napríklad škandinávske krajiny alebo Nový Zéland, sa z času na čas niečo podobné udeje. Zásadný rozdiel je ale v tom, čo si presne pomenovala. A to je miera politickej kultúry a tá je na Slovensku práve vďaka veciam, o ktorých tu dnes poobede a večer hovoríme, na žalostne nízkej úrovni. Spomínala si Rumunsko, krajinu, kde ešte nedávno ľudia vymieňali čokoľvek, čo bolo nedostupné, za konzervy alebo nejaké tie pančuchy. Ja si to ešte ako dieťa pamätám. Dnes v tejto krajine na počet obyvateľov sedí najviac bývalých vysokopostavených politikov vo väzení. Pretože sa dokázali vysporiadať práve s tieňom korupcie a klientelizmom. Ja ti teda ďakujem, Lucka, že si spomenula tieto príklady, a bol by som veľmi rád, ak by sme sa aj na Slovensku dočkali toho, že prestane ruka ruku umývať a že padne, komu má padnúť, a dúfam, že už dnes večer by sme sa mohli takého prvého prekvapenia dočkať.
Csicsai, Gabriel, poslanec NR SR (2013-04-16):
Veľmi rád by som vyvrátil raz a navždy jeden obrovský mýtus, lebo, a je to fatálny omyl a by som poprosil aj do budúcnosti. Skupiny s nízkou kvalifikáciou neriešia, resp. nedokážu riešiť poľnohospodárstvo a opak. Práve to je ten problém, že ľudia s nízkou kvalifikáciou sa dostali do poľnohospodárstva. Keď si zoberieme posledných 20 rokov socializmu, tam natlačili do poľnohospodárstva, zvlášť do živočíšnej výroby, každého, kto pomaly nevedel čítať a písať. A presne tie poklesy počtu, čo ste spomínali, spôsobili to, že ľudia, ktorí nemali kvalifikáciu na dané akože chovateľské, presne preto tie počty zišli sa dole, lebo tie čísla nepustia, skrátka. Na Západe ten farmár odovzdáva skúsenosti z otca na syna a vôbec. A tam sakramentsky si každý rozmyslí, či dokáže to robiť, alebo nedokáže. Takže ešte raz. Prosím vás, poľnohospodárstvo neberte ako nejaké smetisko ľudí, že tam akože každý sa môže zamestnať. Obrovský omyl. Práve opak. Čím menšia farma, čím menšia jednotka, tým väčšia kvalifikácia musí byť, aby z toho mála vyťažili čo maximálne efektívne. Ďakujem.
Dostál, Ondrej, poslanec NR SR (2021-10-05):
Chcel by som navrhnúť, aby pán predseda Národnej rady rozhodol o tom, že nie je možné hlasovať o prvom procedurálnom návrhu pána poslanca Suska, keďže ústavnoprávny výbor konštatoval, že predmetný ústavný... návrh ústavného zákona nebol predložený v súlade so zákonom o rokovacom poriadku, a už o tom raz ústavnoprávny výbor rozhodol, a ak by pán predseda tento výbor, tento môj návrh neakceptoval, tak potom odporúčam, aby sa tým opäť zaoberal ústavnoprávny výbor. A rovnako navrhujem, aby pán predseda Národnej rady rozhodol, že nedá hlasovať o druhom návrhu pána poslanca Suska, lebo hlasovanie riadi spravodajca a nie je možné procedurálnym návrhom určovať mu, akým spôsobom má navrhovať, opäť, ak je to problém, tak nech to rieši ústavnoprávny výbor.
Grendel, Gábor, podpredseda NR SR (2020-04-02):
Otváram rozpravu v rámci tohto čítania. Hlási sa niekto do rozpravy? Nikto. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
Hrnčiar, Andrej, podpredseda NR SR (2016-04-20):
Pán poslanec Osuský.
P. Hrušovský, predseda NR SR: (2004-06-23):
D. Bollová, poslankyňa: Ďakujem pekne, pán predseda. Vážený pán minister, kolegyne, kolegovia, dovoľte mi, aby som zaujala stanovisko alebo vyjadrila stanovisko klubu poslancov za komunistickú stranu k predmetnému zákonu. Komunistická strana Slovenska ako jediná parlamentná strana nesúhlasila so vstupom Slovenskej republiky do NATO. Opäť zdôrazňujeme, že od roku 1951, kedy bola podpísaná predmetná zmluva, takzvaná, uvádzaná pod menom SOFA, respektíve od roku 1953, kedy bol podpísaný Parížsky protokol, prišlo k rigoróznym zmenám v geopolitickej situácii. Vojenský blok Varšavskej zmluvy bol rozpustený a ako uvádzajú dôvodové správy rozširovania NATO, skončilo sa obdobie studenej vojny. Komunistická strana Slovenska považuje preto organizáciu NATO za nepotrebnú a vhodnú na rozpustenie. Posilňovanie NATO vyvoláva však nielen nárast terorizmu, ale i štart nového kola pretekov v zbrojení, ktorého dôsledkom sú prekážky v raste životnej úrovne všetkých krajín. Potenciálne uvádzaný nepriateľ, respektíve vážne nebezpečenstvo pre NATO predstavuje Rusko, ako sa uvádza. Rusko v súčasnosti uvádza do činnosti raketovú techniku, ktorá je protiraketovou obranou Spojených štátov amerických nepostihnuteľná. Preto nepovažujeme pristúpenie Slovenskej republiky k uvedenej zmluve za garanciu našej bezpečnosti a z toho dôvodu klub poslancov Komunistickej strany Slovenska bude hlasovať proti vysloveniu súhlasu s predmetnou zmluvou. Ďakujem za pozornosť.
Zs. Simon, minister pôdohospodárstva SR: (2006-04-21):
Materiál obsahuje zoznam členov, chronologický prehľad aktivít výboru, ako aj základné konštatovania o dosiahnutých výsledkoch pri spracovávaní následkov vetrovej kalamity a obnove postihnutého územia. Podrobnosti o priebehu odstraňovania následkov živelnej pohromy sú obsiahnuté aj v informácii o priebehu odstraňovania následkov živelnej pohromy a o postupe prác pri obnove území postihnutých živelnou pohromou. Podrobnejšie sa materiál zaoberá verejnou súťažou na štúdii trvalo udržateľného rozvoja Vysokých Tatier 2005 a problematikou rozdelenia prostriedkov z Fondu solidarity, ktoré boli poskytnuté na odstraňovanie následkov živelnej pohromy v čiastke 5,7 mil. eur. V priebehu roku 2006 bude výbor pomáhať zainteresovaným premietnuť výsledky štúdie trvalo udržateľného rozvoja do smerných územných plánov, pomáhať samospráve a pomáhať pri zabezpečení dobrej komunikácie medzi zainteresovanými zložkami v záujme obnovy a oživenia kalamitou zastihnutého územia. Ďakujem pekne, pán predsedajúci, skončil som.
P. Hrušovský, predseda NR SR: (2003-12-12):
(Hlasovanie.) 146 prítomných, 135 za návrh, 10 proti, 1 sa zdržal. Návrh sme schválili.
Puci, Róbert, poslanec NR SR (2019-12-03):
Ďakujem pekne. Hlasovanie bude dnes o 11.00 hod. ako prvé hlasovanie.
V. Jasaň, poslanec: (2010-01-29):
A som zároveň rád aj tomu, že ste upozornili na to, že už v odôvodnení návrhu na odvolanie klamú, keď tvrdia, citujem, že „policajt Úradu hraničnej a cudzineckej polície, ktorý výbušninu do časti batožiny jedného z cestujúcich uložil“, myslím si, že samotné vyjadrenie občana ukazuje na to, že ste tam napísali minimálne nepravdu. A na výbore som sa osobne pýtal šéfa kynológie, či to doteraz robievali takýmto spôsobom, a jeho odpoveď bola jasná: Áno, vždy sa to vkladalo medzi batožinu, tak ako aj teraz. Ďakujem.
Čaplovič, Dušan, poslanec NR SR (2014-09-23):
Ďakujem veľmi pekne. Ja k predloženému vystúpeniu pána predsedu zahraničného výboru pána Šebeja môžem len dodať, že to uznesenie, ktoré sme dostali na stôl všetci poslanci, a pozerám sa na to svojou hlboko historicky, historickým poznaním, je naplnené duchom diplomacie a mieru a nie duchom sily a nenávisti. A, žiaľ, musím to tu povedať, to pôvodné, čo prišlo na stôl pána Šebeja, bolo príliš ideologizované, a preto s ním nemôžem v žiadnom prípade súhlasiť.
Pčolinský, Peter, poslanec NR SR (2017-02-03):
Ďakujem. Pán Blaha, vy máte úžasnú schopnosť obrátiť akúkoľvek tému na otázky ideológie, to je naozaj neuveriteľné a obdivuhodné. Ono, viete, niekedy je menej viac, to je, ja som čakal, že k tomu pristúpite trošku vecne, ale toto bol, si pamätám, už neviem ktorá predstaviteľka vašej ideológie rozprávala na tlačovke takú básničku, že, „naša mládež, tys´ držiteľka rána“ a takéto, mne to presne takto pripadalo. Prosím vás, že toto čo bolo? (Všetok text povedaný so smiechom.) Ďakujem.
Laššáková, Jana, podpredsedníčka NR SR (2015-04-16):
Pán poslanec Hlina.
Kadúc, Miroslav, poslanec NR SR (2015-02-05):
Ďakujem ešte raz. Pán predseda, v rozprave vystúpil jeden pán poslanec, pán poslanec Fronc. Ak som správne počúval, nemal žiadny návrh, preto, prosím, dajte hlasovať o tom, aby sme návrh zákona prerokovali v druhom čítaní.
P. Paška, predseda NR SR: (2007-10-25):
(Hlasovanie.) 81 prítomných, 64 proti, 16 sa zdržalo, 1 nehlasoval. Bod č. 2 sme neschválili.
Laurenčík, Milan, podpredseda NR SR (2021-09-30):
Na faktické poznámky bude teraz reagovať pán generálny prokurátor Maroš Žilinka. Nech sa páči, máte slovo. Mal by ste od... z miesta, máte na to dve minúty.
Grendel, Gábor, podpredseda NR SR (2022-03-22):
Pán poslanec Miroslav Kollár.
Bugár, Béla, podpredseda NR SR (2018-02-06):
Ďakujem pekne. Teraz dávam slovo poslancovi Róbertovi Pucimu, aby informoval Národnú radu ako spoločný spravodajca o prerokovaní tohto návrhu vo výbore. Nech sa páči.
Jurinová, Erika, podpredsedníčka NR SR (2013-10-30):
Uzatváram všeobecnú rozpravu. A pán navrhovateľ sa chce vyjadriť k rozprave. Nech sa páči, máte slovo.
Sopko, Miroslav, poslanec NR SR (2018-09-11):
Ďakujem za slovo, pán predseda. Vážený pán poslanecký kolega Dostál, vidím, že pravidelne vystupujete hlavne v takých bodoch, kde sa naozaj jedná o závažný problém, ktorý ste pomenovali, a to ten prílepok, a argumentovali ste aj uznesením, resp. tým, čím máme v rámci rozhodnutia českého Ústavného súdu a mňa v tomto prípade napadá jediná asi vec alebo jediné možné riešenie. Zrejme sa musíme obrátiť aj my na Ústavný súd Slovenskej republiky, nech vydá jasné rozhodnutie, ako táto prax je v súlade alebo v nesúlade, pretože je jednoznačne treba mať jasné rozhodnutie, či ide o zákonný alebo nezákonný postoj. Takže zaujíma ma na to váš názor. Ďakujem.
P. Paška, predseda NR SR: (2008-11-27):
Vyhlasujem rozpravu za skončenú. Pán minister, nech sa páči, máte slovo.
Pellegrini, Peter, predseda NR SR (2024-02-01):
Na vaše vystúpenie, pani poslankyňa, sedem faktických poznámok. Ako prvá, pani poslankyňa Kalmárová, nech sa páči.
Podmanický, Ján, poslanec NR SR (2011-10-18):
Ďakujem pekne za slovo. Je smutné, keď neexistuje dialóg medzi predstaviteľmi vlády a samosprávy vinou vlády, ale ešte smutnejšie je, keď počas tohto dialógu zaznievajú klamstvá, ako napríklad klamstvo pani premiérky Radičovej na Rade ZMOS-u. Myslím, že to bolo začiatkom tohto roka v Štrbe, keď prisľúbila Rade ZMOS-u, že sa zastaví alebo zmení ten zákon, ktorý zaviedol daň z príjmov aj pre samosprávu. Dvakrát mali poslanci tohto parlamentu aj vládni poslanci tohto parlamentu možnosť tento zákon zmeniť. Dvakrát sme ich vyzývali, že nech naplnia prísľub pani premiérky Radičovej. Ani jeden z poslancov vládnej koalície nezahlasoval za tieto návrhy, a tak vlastne fakticky urobili z premiérky klamárku. Taktiež do diskusie neprispievajú argumenty typu, že starostovia a primátori, ktorí sú v parlamente, sú v konflikte záujmov. To znamená, že lekári, ktorí sú v parlamente sa nemajú vyjadrovať k zákonom týkajúcich sa zdravia? To znamená, že učitelia sa nemajú vyjadrovať k školskej problematike? To znamená, že jadroví fyzici sa nemajú vyjadrovať k využívaniu atómovej energie? To znamená potom ale aj to, že ekonóm by sa nemal vyjadrovať k ekonomike a guvernér Národnej banky by nemal hovoriť o, by nemal dávať správu o činnosti Národnej banky. Čiže ak chceme takýmto scestným spôsobom uvažovať, tak potom naozaj tá diskusia k ničomu nepovedie. Ale paradox je, že my zo strany SMER, poslanci a primátori, nebojujeme len za starostov a primátorov zo SMER-u, ale bojujeme aj za starostov a primátorov z SDKÚ, z KDH, z MOST-u.
Kolíková, Mária, ministerka spravodlivosti SR (2020-09-16):
Prosím?
M. Hort, podpredseda NR SR: (2007-11-29):
Takže teraz vystúpi v rozprave ďalší prihlásený pán poslanec Tomáš Galbavý. Pán poslanec, máte priestor na vaše vystúpenie. Nech sa páči.
Mihál, Jozef, poslanec NR SR (2018-10-17):
Ja sa, pani poslankyňa, nechcem dotknúť vášho veku, ale vy si naozaj už všeličo pamätáte v tomto parlamente, čiže si teda určite dobre pamätáte na letné rokovanie v roku 2012, kedy sa tu zhruba tak dva týždne opakovane, lebo vtedy pán predseda Paška to nejako dobabral, rokovalo o zásadnej novele týchto dôchodkových zákonov. A vtedy sa stali dve zaujímavé veci. Po prvé, vy sami ste presadili, nikto za to nehlasoval, len SMER, mali ste väčšinu, stačilo vám to, vy ste vtedy presadili zvyšovanie dôchodkového veku, naviazanie dôchodkového veku na stredný vek dožitia. Čiže to, čo robíte teraz, robíte vlastne proti tomu, čo ste robili v roku 2012. Ono v tom roku 2012 to bolo tak rafinované, lebo to zvyšovanie dôchodkového veku ste nastavili v zákone až od roku 2017. Čiže dali ste odkaz pre budúcu vládu. No a teraz to vlastne tiež robíte tak, že rušíte alebo negujete to svoje opatrenie, lebo predsa ľudia nemôžu zomierať pri strojoch, ako to v roku 2017 mohli zomierať pri strojoch, však hej? Teraz už zrazu nemôžu, dobre, tak ste vstúpili zrejme do svedomia, ale znova to robíte tým spôsobom, že vlastne spadne to až na budúcu vládu ako problém. Takže to je jedna vec. A druhá vec je k tomu druhému pilieru. Skúste si spomenúť, veď máte dobrú pamäť, že vy ste zvýšili poplatky za výnos v druhom pilieri z dovtedajších 5,6 % na 10 percent. Vy sami, SMER pridal DSS-kám, zvýšil poplatky v ich prospech na neprospech občanov. Vy ste to urobili, vy ste za to hlasovali!
P. Paška, predseda NR SR: (2006-10-17):
Otváram všeobecnú rozpravu. Teraz som dostal prihlášky písomne dvoch prihlásených, pani poslankyne Radičovej a pána poslanca Szigetiho. Máte slovo, pán spravodajca.
Viskupič, Marián, poslanec NR SR (2022-06-14):
Ďakujem pekne. Hlasovať budeme dnes o 17.00. Ďakujem.
Beblavý, Miroslav, poslanec NR SR (2017-11-30):
Ďakujem pekne za slovo. Pán minister, úplne chápem, že ste samozrejme na tú otázku odpoveď neopakovali, ale dovoľte mi predsa len doplňujúcu otázku. Vy ste ešte v roku 2014, prvýkrát vy osobne sľúbili riešenie tejto témy, čo je už v tejto chvíli viac ako tri roky. Takže moja, mám niekoľko doplňujúcich otázok. Prvá vec je, že prečo by sme mali brať vážne tieto záväzky, ak prvýkrát boli vyslovené už pred troma rokmi z vašej strany? Druhá moja doplňujúca otázka je, zopakujem to, čo povedal kolega Žarnay, je, že nie je pravda, že najvyšší rozdiel medzi minimálnou mzdou a týmito tarifnými platmi je v tejto chvíli a že od 1. januára bude ešte vyšší kvôli tomu, ako zvyšujete minimálnu mzdu? Inými slovami, nie je pravda, že práve za tejto vlády dochádza k najväčším nožniciam, aké v tejto oblasti boli? To je druhá. A posledná doplňujúca otázka z mojej strany je, že chápem, že už to legislatívne, hovoríte, že to nemáte na starosti, lebo to má Úrad vlády, ale ako sám viete, Úrad vlády ani vedúci nemôžu predkladať zákony v Národnej rade a tým pádom akékoľvek riešenie bude musieť niekto zastrešovať aj politicky, aj parlamentne. A moja otázka je tá, či to budete vy, alebo to bude niekto iný z členov vlády. Ďakujem.
Přidal, Alojz, poslanec NR SR (2015-09-30):
Pán kolega Zajac, zdá sa, že to, ktoré potraviny budú zaradené do zoznamu s nižšou DPH, vie v tejto chvíli len Pán Boh, pán Robert Fico, možno pán spravodajca Kamenický a zdá sa, že druhý nikto ako. Poslanci SMER-u jednoducho toto nevedia. Ak tam nebudú syry, ovocie, zelenina, tak je to jednoducho hanba. Ja viem, že mám reagovať na vás, ale pán minister Kažimír tu teraz nie je ani. Pán Kamenický, veď už sa prestaňte hrať na partizánov pri výsluchu, vystúpte a konečne nám povedzte, čo tam budú. Ľudia čakajú, že ten zoznam bude široký a dlhý. Veríme, že bude široký. Aj k občanom budete takí ústretoví ako k pánovi Viliamovi Širokému. Skončil som, pán predsedajúci.
Paška, Pavol, predseda NR SR (2013-02-14):
Pán poslanec Beblavý.
Jarjabek, Dušan, poslanec NR SR (2012-05-10):
Ďakujem veľmi pekne. Ja len jednu vec vám vyčítam. No, nevyčítam, konštatujem, že jedna vec mi vadí na tom, čo ste povedali, pán kolega Fronc. Vy stále, a nielen vy, ale aj iní kolegovia, konkrétne z KDH, vy sa stále proste vyhovárate na to, čo všetko a čo všetko ste nemohli spraviť len z toho dôvodu, že ste boli v koalícii, v nejakej koalícii. Ale vy keď ste boli v tej koalícii, tak ste sa nesťažovali, že to nemôžete spraviť, lebo ste práve v tej koalícii. Vy sa na to sťažujete až teraz. A to sa mi zdá, nehnevajte sa, pán kolega, trošku, trošku nekorektné. Nechcem sa expresívnejšie vyjadrovať preto, lebo vtedy takisto sme sa o tých veciach mohli baviť a takisto ste mohli povedať, je to náš názor, ale nepresadili sme ho preto, lebo bolo pre nás dôležitejšie, aby tá koalícia, ktorá aj tak padla, sa udržala. Dnes nadávate jeden na druhého, vy nadávate na bývalú koalíciu, bývalá koalícia nadáva na vás a všetci tvrdíte, aké je to fantastické, že my v tej koalícii nie sme a aké to máme oveľa jednoduchšie napriek tomu teda, že predkladáme nejaké návrhy a vás žiadame o spoluprácu. Žiadali by ste o spoluprácu vy nás? Alebo žiadali ste o spoluprácu vy nás, keď ste boli v koalícii? Nie, vykašlali ste sa na to, ale to vám nebráni dnes na tú koalíciu nadávať. Toto považujem, pán kolega, trošku za nemiestne, respektíve až nekorektné. Ďakujem.
Grendel, Gábor, podpredseda NR SR (2021-07-23):
S reakciou na faktické poznámky pán podpredseda Blanár.
Grendel, Gábor, podpredseda NR SR (2020-09-22):
S reakciou na faktické poznámky, pani poslankyňa Sulanová.
Laššáková, Ľubica, poslankyňa NR SR (2024-04-19):
Ďakujem pekne za slovo, pán predsedajúci. Naozaj o kultúre sa v tomto pléne asi ešte nikdy nehovorilo tak dlho ako teraz a je to veľmi dobré. Aj počas tejto diskusie som si uvedomila, že viacej sme mali o tomto návrhu hovoriť, viacej sme mali hovoriť s ľuďmi, ktorých sa to bytostne dotýka. A môj predrečník pán Malatinec správne povedal, že v každom regióne máme výborných umelcov a trocha viac sme sa teda mohli pobaviť a dúfam, že sa pobavíme o tom, v akých podmienkach títo umelci pracujú, ako vyzerá naša celonárodná kultúra, čo všetko by sme mohli urobiť pre to, aby sa zlepšila. Aj na jednej, aj na druhej strane sú nespokojní žiadatelia, niekoľkokrát sme to tu dopoludnia počuli a zhodneme sa aj v tom, že tých peňazí je málo. My ale nevieme, nechceme a ani nebudeme hodnotiť kvalitu žiadostí, nemala a nechce to byť naša ambícia. Našou úlohou je možno citlivejšie narábať s každou skupinou tých spomínaných žiadateľov a mám pocit, že mohli by sme si nechať trochu času a priestoru na nápravu. Ďakujem.
Bugár, Béla, podpredseda NR SR (2019-06-26):
Prezentujme sa a hlasujme. (Hlasovanie.) Prítomných 140, za 16, proti 66, zdržalo sa 56 poslancov, 2 nehlasovali. Konštatujem, že návrh nebol schválený. Teraz prosím pána poslanca Čaploviča, aby uviedol hlasovanie v druhom čítaní o návrhu poslancov Smolíkovej, Bernaťáka, Pašku a Hrnka na vydanie zákona, ktorým sa mení a dopĺňa zákon č. 185/2009 Z. z. o stimuloch pre výskum a vývoj (tlač 1343). Predtým ešte mi dovoľte, aby som na balkóne privítal žiakov zo základnej školy učeného tovarišstva z Trnavy. Buďte vítaní v Národnej rade! (Potlesk.) Pán poslanec, nech sa páči. (Hlasovanie o návrhu poslancov Národnej rady Slovenskej republiky Evy Smolíkovej, Tibora Bernaťáka, Jaroslava Pašku a Antona Hrnka na vydanie zákona, ktorým sa mení a dopĺňa zákon č. 185/2009 Z. z. o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov v znení neskorších predpisov , tlač 1343.)
M. Číž, podpredseda NR SR: (2008-02-15):
Slovo odovzdávam pánovi poslancovi Jarjabkovi.
Kažimír, Peter, poslanec NR SR (2011-07-01):
Dámy a páni, tak pri tej našej koaličnej Addams Family, ktorá tu začala si riešiť svoje problémy v piatok dopoludnia, začína sa rozbiehať to divadlo, ktoré režíruje pán predseda Richard Sulík. Evidentné aj z odpovedí a z faktických poznámok, je, že jediné, na čom sa viete zhodnúť, a to trvale a neochvejne, je búchanie do poslancov SMER-u a do ich prejavov. Mali by ste nám poďakovať, že nás máte, lebo aspoň v tejto veci ste naozaj jednotní. Ale to, čo počúvam v kuloároch tejto sály, je to, že aj po tej dnešnej srdcervúcej debate nakoniec nebudete mať odvahu hlasovať. Čiže neviem, ak to bude pravda, načo by táto debata mala ťažiť svedomie občanov. Je to úplne jasné. Na jednej strane zo SaS vlastne chcú zablokovať poskytnutie druhej pôžičky Grécku napriek tomu, že píšu v tom svojom stanovisku, sú tu všelijaké „kecy“, o závažnosti situácie, o snahe predísť nejednému bankrotu a podobne, zámer je zablokovať pôžičku, na druhej strane zvyšok koalície sa snažil urobiť komfort ministrovi financií, aby odišiel s nejakou širokou deklaráciou a mal krytý chrbát. Som presvedčený o tom, že pán minister zvládne túto úlohu, má plné kompetencie, koniec koncov skúsenosti hovoria o tom, že človek podáva najväčší výkon vtedy, keď zodpovedá sám za seba. Takže je ring voľný pre pána ministra. Ďakujem.
B. Bugár, podpredseda NR SR: (2006-02-03):
Prosím teraz spoločnú spravodajkyňu z výboru pre pôdohospodárstvo poslankyňu Jarmilu Tkáčovú, aby informovala Národnú radu o výsledku prerokovania tohto návrhu vo výboroch. Nech sa páči.
Glváč, Martin, podpredseda NR SR (2017-10-17):
Pani poslankyňa Vaľová, poprosím o kľud v sále.
Dostál, Ondrej, poslanec NR SR (2019-09-19):
Ďakujem obom kolegom a spolupredkladateľovi Vladovi Slobodovi, s ktorým sme to vydiskutovali už samozrejme predtým, a obaja sme s tým stotožnení, ale aj jednému z troch spolukráľov, pánovi poslancovi Budajovi, s ktorým som mal teda možnosť absolvovať tú zaujímavú históriu pokusu o významnú investíciu J&T a HB Reavis v Bratislave za primátorovania pána primátora Nesrovnala. Ja neviem, aké boli presne tie dôvody, pre ktoré nakoniec vláda upustila od pridelenia štatútu významnej investície, hoci teda pán vicepremiér vtedajší Pellegrini bol viditeľne sklamaný z toho, že to, že to vláda nakoniec urobila, respektíve že on to stiahol. Ale určite za tým bol tlak verejnosti, bol za tým tlak verejnosti, bola hromadná pripomienka, kde si myslím, že bolo pomerne podrobne zargumentované, prečo ten návrh nespĺňa podmienky, ani podmienky zákona, ani účel, aký sa očakáva. A teda tlak verejnosti sa premietol aj do stanovísk mestského zastupiteľstva, miestnych zastupiteľstiev a naozaj v takejto situácii, čo je dobré, že takýto tlak verejnosti dokáže zmeniť aj zámery vlády, ktorá bola pôvodne tomuto projektu alebo týmto dvom projektom veľkých investorov naklonená. Čiže, našťastie, v tomto prípade neprevládol súkromný záujem vydávaný za verejný záujem, ale skutočný verejný záujem.
Blanár, Juraj, podpredseda NR SR (2020-12-08):
Na vaše vystúpenie dve faktické poznámky. Ako prvý pán poslanec Peter Cmorej.
Kočiš, Eduard, poslanec NR SR (2023-02-07):
Veľmi pekne ďakujem za slovo, pán predsedajúci. Každé jedno sociálne opatrenie, ktoré fungovalo a bolo zavedené do praxe akoukoľvek vládou a nemalo príliš enormný neprospech alebo príliš enormnú záťaž na štátny rozpočet, by malo zostať zachované. Čiže status quo v tejto veci je nasledovné. To, čo sa vládam predchádzajúcim ako veľmi kvalitné a dobré sociálne opatrenie podarilo zaviesť, bolo využívané a bolo naozaj jedným z vysokokvalitných opatrení na trhu práce, či už z hľadiska novej zamestnanosti, alebo odstraňovania nejakej bariéry sociálnej medzi žiakmi na materských, základných a stredných školách, táto vláda jednoducho zrušila. Čiže budem sa teraz baviť o dotácii na školské obedy a zároveň o takom farbičkovnom, ktoré tuná bolo, to bol príspevok 100 eur pre dieťatko, ktoré nastupovalo do prvého ročníka základnej školy. Jednoducho táto vláda zrušila ako asi neadekvátne opatrenie, ale následne prišla s ďalším farbičkovným v hodnote 110 eur. Čiže musíme si položiť na misku vláh, bolo to rozhodnutie rozumné, bolo to rozhodnutie z rozumu alebo to bolo rozhodnutie populistické. To už si každý musí vysvetliť tak, ako mu to príde za správne. Čo sa týka pozmeňujúceho návrhu, ktorým sa dofinancovávajú následné alebo novovytvorené finančné pásma na poskytnutie školských obedov, tak ja sa chcem spýtať, prečo je tam zahrnutá iba materská škola a iba základná škola. Žiak na strednej škole zo sociálne slabšieho prostredia už nepotrebuje dotáciu na stravu? Ja si myslím, že potrebuje. Čiže zase vytvárame nejaký nesúbeh. Vytvárame nejaký nesúlad. A je tam kopec nášľapných mín, nehovoriac o tom, že tento návrh zákona v globále nemôžem považovať za nesprávny, ale rýchlosť jeho podania a rýchlosť jeho konania je prinajmenšom nie príliš korektná.
M. Fronc, minister školstva SR: (2004-03-04):
A obavy s tým súvisiace, že poklesne počet študentov, k tomu by som len jeden príklad uviedol. V Rakúsku študuje približne 60 % z populačného ročníka a po zavedení školného vzrástol počet študentov o 6 %. Jednoducho, vysoké školy otvorili v tomto prípade brány a myslím si, že aj to je cesta k tomu, aby sme umožnili všetkým tým v budúcnosti, nehovorím, že to bude z roka na rok, ale všetkým tým, ktorí majú talent a nadanie a splnia predpoklady a majú záujem, aby mohli študovať na vysokej škole. Ďakujem.
Ďuriš Nicholsonová, Lucia, podpredsedníčka NR SR (2016-10-11):
Ďakujeme za vaše vystúpenie, pán poslanec Krajniak. Chcem sa opýtať, keďže týmto sme vyčerpali tých prihlásených do rozpravy, chcem sa opýtať pána ministra ako navrhovateľa, či chce zaujať stanovisko. Nech sa páči.
Kučera, Karol, poslanec NR SR (2023-02-10):
Ďakujem. Ja to isté. Čiže bod 72 programu, tlač 1414. Bol som za a vykázalo ma teda, že som nehlasoval.
Kuffa, Štefan, poslanec NR SR (2022-09-27):
Pán predseda, ďakujem za slovo. Áno, to bombardovanie Srbska a bývalej Juhoslávie, to je biľag, ktorý visí ako na nás. Ani nebolo to, neboli to vojská NATO, ktoré bombardovali bývalú Juhosláviu, ale presne to bolo, boli to Američania, Francúzsko a Angličania. Boli to tí, ktorí tam spúšťali humanitárne bomby. Spomínam si na hovorcu americkej armády, bol to poručík, ktorý sa vyjadroval k tejto vojne, ktorá tam bola. Tam zomierali nevinní ľudia, nevinné obyvateľstvo. Áno, boli to aj nemocnice, ktoré, ktoré tam padli, rozbité mosty, infraštruktúra totálne na cucky rozmlátená. Bol som v tej povojnovej krajine, viem to. Veľakrát sme nemohli prejsť cez mosty, museli sme sa ďaleko vracať. Rýchlik, ktorý išiel z Beogradu do Skopje, americký stíhač, pilot namieril rovno. To jak keby išiel rýchlik, to si tak predstavte z Košíc do Bratislavy, odpálil raketu na ten rýchlik plný civilných obyvateľov, cestujúcich, netrafil, zrobil otočku a druhým zásahom to odpálil. Tak toto, toto bol ten obraz. Mandát OSN na to nemali. Viete, najprv vyvraždili tam týchto ľudí, tieto, toto obyvateľstvo a potom si veľkoryso požiadali dodatočne mandát OSN a to humanitárne bombardovanie, Marián, ja ti to, Maroš, pripomeniem a otvorené nebo, to hovoril bývalý premiér Mikuláš Dzurinda, ktorý aj teraz sa hrdo hlási k tomu, že znova by povolil ako tieto prelety, toto civilné obyvateľstvo, ktoré tam bolo takto proste decimované. Švédsko, Fínsko, že sa teraz nasilu pchá do NATO, myslím si, že je to totálne nevhodná situácia, ktorá tu momentálne je a len to zvyšuje napätie medzi Ruskou federáciou a členskými krajinami NATO.
Pellegrini, Peter, predseda NR SR (2015-06-16):
Prezentujme sa a hlasujme o návrhu pána poslanca prerokovať tento návrh zákona v druhom čítaní. (Hlasovanie.) Prítomných 132 poslancov, za hlasovalo 47, proti boli 3 poslanci, zdržalo sa 82 poslancov. Ani tento návrh sme neschválili. Teraz poprosím pani podpredsedníčku Jurinovú, aby uviedla hlasovanie o návrhu poslancov Brocku a Figeľa na vydanie zákona, ktorým sa mení a dopĺňa Zákonník práce, tlač 1502. Pani podpredsedníčka, nech sa páči, máte slovo. (Hlasovanie o návrhu poslancov Národnej rady Slovenskej republiky Júliusa Brocku a Jána Figeľa na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 1502.)
Ďuriš Nicholsonová, Lucia, podpredsedníčka NR SR (2017-02-02):
Ďakujeme aj my za vaše vystúpenie, pani poslankyňa. Reagovať na vás chcú s faktickými poznámkami šiesti páni poslanci, panie poslankyne. Končím možnosť prihlásiť sa s faktickou poznámkou. Ako prvý dostane slovo pán poslanec Klus. Nech sa páči.
Dostál, Ondrej, poslanec NR SR (2022-11-29):
A poprosil by som plný čas. A navrhujem vypustiť z návrhu programu schôdze bod 83, návrh poslancov Filipa Kuffu, Štefana Kuffu a Tomáša Tarabu na vydanie zákona, ktorým sa mení a dopĺňa zákon č. 369/1990 o obecnom zriadení. A odôvodnenie: Predmetný návrh zákona je podľa môjho názoru podaný v rozpore s § 96 ods. 3 zákona o rokovacom poriadku Národnej rady, a to z dôvodu, že ide o návrh zákona v tej istej veci, ako bol neschválený návrh poslanca Martina Fecka, o ktorom Národná rada rozhodla 22. júna 2022 v treťom čítaní, keď neschválila tento návrh zákona ako celok a neuplynulo odvtedy šesť mesiacov. Obsahom oboch návrhov zákona je návrh zmeniť, je návrh zmeniť podmienky, za ktorých sa môže obec rozčleniť, a navrhujem, aby sa k tomu vyjadril ústavnoprávny výbor.
Demian, Jaroslav, poslanec NR SR (2013-11-28):
Ďakujem za slovo. Vážená pani podpredsedníčka, vážený pán minister, vážené pani poslankyne, vážení páni poslanci, dovoľte mi, aby som ako určený spravodajca predniesol spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 610), vo výboroch Národnej rady Slovenskej republiky v druhom čítaní. Výbor Národnej rady pre financie a rozpočet ako gestorský výbor podáva túto spoločnú správu výborov o prerokovaní uvedeného vládneho návrhu zákona. Národná rada svojím uznesením č. 730 z 3. septembra 2013 pridelila vládny návrh zákona týmto výborom: výboru pre financie a rozpočet, ústavnoprávnemu výboru, výboru pre hospodárske záležitosti a výboru pre verejnú správu a regionálny rozvoj. Gestorský výbor nedostal do začatia rokovania o vládnom návrhu zákona stanoviská poslancov. K predmetnému vládnemu návrhu zákona zaujali výbory tieto stanoviská: Odporúčali pre Národnú radu návrh schváliť s pozmeňujúcimi a doplňujúcimi návrhmi výbor pre financie a rozpočet uznesením č. 260 zo dňa 12. novembra 2013, ústavnoprávny výbor uznesením č. 359 zo dňa 20. novembra 2013, výbor pre hospodárske záležitosti uznesením č. 248 zo dňa 12. novembra 2013 a výbor pre verejnú správu a regionálny rozvoj uznesením č. 139 zo dňa 21. novembra 2013. Z uznesení výborov uvedených pod bodom III tejto správy vyplynuli pozmeňujúce a doplňujúce návrhy, ktoré sa uvedené v časti IV tejto spoločnej správy. Gestorský výbor odporúča o návrhoch, ktoré sú uvedené v spoločnej správe, hlasovať takto: o bodoch spoločnej správy 1 až 14 spoločne s návrhom gestorského výboru schváliť ich. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 610), vyjadrených v uzneseniach uvedených pod bodom III tejto správy a v stanoviskách poslancov gestorského výboru odporúča Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi. Predmetná správa výborov Národnej rady bola schválená uznesením gestorského výboru č. 268 z 25. novembra tohto roku. Výbor ma určil za spoločného spravodajcu výborov. Ďakujem, pani predsedajúca, skončil som, otvorte, prosím, rozpravu.
P. Hrušovský, predseda NR SR: (2004-06-30):
J. Miklušičák, poslanec: Vo voľbe 12. mája 2004 a v opakovanej voľbe 26. mája 2004 boli zvolení traja kandidáti. Vzhľadom na to je potrebné podľa ustanovenia § 115 ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na júnovej schôdzi Národnej rady Slovenskej republiky vykonať novú voľbu, v ktorej sa bude voliť štvrtý kandidát. V určenom termíne, t. j. do 11. júna 2004 bol predložený iba jeden návrh. Ústavnoprávny výbor Národnej rady Slovenskej republiky návrh prerokoval na svojej 68. schôdzi 14. júna 2004. Uznesením č. 560 konštatoval, že navrhovaný Dr. Jozef Vanca spĺňa predpoklady ustanovené v čl. 134 ods. 3 Ústavy Slovenskej republiky. Pán predseda, prosím, otvorte hlasovanie. Ďakujem.
Grendel, Gábor, podpredseda NR SR (2022-09-30):
Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Jurajovi Šeligovi.
Kazda, Radovan, poslanec NR SR (2020-06-05):
Ďakujem. Konštatujem, že v rozprave vystúpili traja poslanci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2022-10-06):
Pán poslanec, poslednýkrát vás vyzývam.